ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 828
28 Μαρτίου 2016
ΑΠΟΦΑΣΕΙΣ
Αριθμ. οικ. 38172
Έγκριση της απόφασης Περιφερειακού Συμβουλίου Δυτ.
Μακεδονίας (7η/15−3−2016 Συνεδρίαση, 11ο θέμα) αναφορικά με τη λήψη Μέτρων Ρύθμισης Οδικής Κυκλο−
φορίας Οχημάτων στην δευτερεύουσα Επαρχιακή
Οδό προς Λάγκα − Βράχο για την εκτέλεση Εργασιών Κατακρήμνισης Επικίνδυνων Βράχων στη θέση
«Βρύση».
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ − ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Ν. 2696/1999 (ΦΕΚ 57 Α΄/23−3−1999) «Κύρωση του
Κώδικα Οδικής Κυκλοφορίας» και ειδικότερα το αρθ.
10 παρ. 2 και το αρθ. 52 αυτού όπως αντικαταστάθηκε
με την παρ. 9 του άρθ.48. του Ν. 4313/2014 (ΦΕΚ 261 Α΄/
17−12−2014).
2. Τον Ν.3852/2010 (ΦΕΚ 87/Α΄/07−06−2012) «Νέα αρχιτεκτονική της Αυτοδιοίκησης και της Αποκεντρωμένης
Διοίκησης − Πρόγραμμα Καλλικράτης» και ειδικότερα
τα άρθρα 6 και 280 αυτού.
3. Το Ν.4257/2014 (ΦΕΚ 93/Α΄/14−4−2014) «Επείγουσες
ρυθμίσεις αρμοδιότητας Υπουργείου Εσωτερικών» και
ειδικότερα το άρθρο 56 αυτού.
4. Το Π.δ.141/2010 (ΦΕΚ 234/Α΄/ 27−12−2010) «Οργανισμός
της Αποκεντρωμένης Διοίκησης Ηπείρου και Δυτικής
Μακεδονίας».
5. Τη με αρ. ΔΙΠΑΔ/οικ./502/2003 (ΦΕΚ 946/Β΄/2003)
υπουργική απόφαση «Έγκριση Τεχνικής προδιαγραφής
σήμανσης εκτελούμενων οδικών έργων εντός και εκτός
κατοικημένων περιοχών ως ελάχιστα όρια».
6. Τη με αρ. ΔΜΕΟ/Ο/613/2011 (ΦΕΚ 905/Β΄/2011) υπουργική απόφαση «Έγκριση Προδιαγραφών και οδηγιών
σήμανσης εκτελούμενων έργων (ΟΜΟΕ−ΣΕΕΟ)».
7. Τη με αρ. πρωτ. ΔΟΥ/οικ/220/15−01−2015 Εγκύκλιο
του ΥΠΟΜΕΔΙ «Μέτρα ρύθμισης κυκλοφορίας για την
εκτέλεση έργων στο οδικό δίκτυο της χώρας−Εφαρμογή
των διατάξεων του αρθ. 52 του Ν.2696/1999 (ΚΟΚ), όπως
τροποποιήθηκε και ισχύει με το αρθ. 48 του Ν.4313/2014».
8. Το υπ’ αριθμ. ΔΟΥ/1626/Φ−922/2−4−2015 έγγραφο της
Δ/νσης Νομοθετικού Συντονισμού και Καλής Νομοθέτησης του ΥΠΟΜΕΔΙ «Διευκρινίσεις για τη λήψη των
μέτρων ρύθμισης της κυκλοφορίας».
9. Το με αρ. πρωτ. 15109/13−5−2013 έγγραφο της Δ/νσης
Οργάνωσης και λειτουργίας ΟΤΑ του ΥΠ.ΕΣ.
10. Η υπ’ αρ. πρωτ. οικ.35082/1652/5−06−2014 απόφαση
της Γενικής Γραμματέως Αποκεντρωμένης Διοίκησης
Ηπείρου − Δυτ. Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του Ν.2696/1999 όπως τροποποιήθηκε και ισχύει».
11. Η υπ’ αρ. πρωτ. οικ. 19783/269/14−04−2015 απόφαση
του Γενικού Γραμματέα Αποκεντρωμένης Διοίκησης
Ηπείρου − Δυτ. Μακεδονίας «Τροποποίηση − Συμπλήρωση της υπ’ αρίθ. 35082/1652/05−06−2014 απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του Ν.2696/1999 όπως τροποποιήθηκε και ισχύει».
12. Την υπ’ αριθ. 4 πράξη του Υπουργικού Συμβουλίου της 06ης Φεβρουαρίου 2015 (ΦΕΚ 24/Α΄/06−02−2015)
«Αποδοχή παραιτήσεων των Γενικών Γραμματέων των
Αποκεντρωμένων Διοικήσεων της Χώρας».
13. Του με αριθμ. πρωτ. 8713/2225/13−02−2015 (Ορθή
Επανάληψη 17−2−2015) εγγράφου της Γενικής Διεύθυνσης
Εσωτερικής Λειτουργίας της Αποκεντρωμένης Διοίκησης Ηπείρου− Δυτ. Μακεδονίας «Άσκηση καθηκόντων Γε−
νικού Γραμματέα Αποκεντρωμένης Διοίκησης Ηπείρου Δυτ. Μακεδονίας».
14. Το με αρ. πρωτ. οικ.33278/394/08−06−2015 έγγραφο
του προϊσταμένου της Γενικής Διεύθυνσης Χωροταξικής και Περιβαλλοντικής Πολιτικής της Α.Δ.Η.− Δ.Μ.
«Οδηγίες για τα απαιτούμενα δικαιολογητικά στοιχεία
πληρότητας φακέλου της διαδικασίας έγκρισης κυκλοφοριακών ρυθμίσεων σύμφωνα με το αρθ. 52 παρ. 1 και
3 του Ν.2696/1999 (ΦΕΚ 57 Α΄/23−3−1999) «Κύρωση του
Κώδικα Οδικής Κυκλοφορίας», όπως αντικαταστάθηκε
με την παρ. 9 του άρθ.48. του Ν. 4313/2014, ΦΕΚ 261 Α΄/
17−12−2014)».
15. Τη με αριθμ. πρωτ. 35235/450/18−03−2016 (αρ. πρωτ.
ΠΕΧΩΣ Δυτ. Μακεδονίας 37926/18−03−2016) αίτηση της
Δ/νσης Τεχνικών Έργων της Π.Ε. Καστοριάς με συνημμένο φάκελο για την Έγκριση μέτρων ρύθμισης της
κυκλοφορίας οχημάτων στην δευτερεύουσα Επαρχιακή
Οδό προς Λάγκα − Βράχο για την εκτέλεση εργασιών
κατακρήμνισης επικίνδυνων βράχων στην θέση «Βρύση».
16. Το υπ’ αριθμ. 2407/16−03−2016 έγγραφο του Δήμου
Άργους Ορεστικού με το οποίο εκφράζει την συναίνεση
του για την προτεινόμενη ρύθμιση.
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
17. Τη Βεβαίωση της Δ/νσης Τεχνικών Έργων της Π.Ε.
Καστοριάς για την εκτέλεση των δρομολογίων του
ΚΤΕΛ.
18. Την απόφαση του 11ου θέματος του πρακτικού της
7ης συνεδρίασης του Περιφερειακού Συμβουλίου Δυτ.
Μακεδονίας αναφορικά με τη λήψη Μέτρων Ρύθμισης
Οδικής Κυκλοφορίας Οχημάτων στην δευτερεύουσα
Επαρχιακή Οδό προς Λάγκα − Βράχο για την εκτέλεση Εργασιών Κατακρήμνισης Επικίνδυνων Βράχων στη
θέση «Βρύση».
19. Το γεγονός ότι δεν προκαλείται δαπάνη σε βάρος
του κρατικού προϋπολογισμού,
και επειδή από τη συνημμένη μελέτη της Δ/νσης Τεχνικών Έργων της Π.Ε. Καστοριάς προκύπτει ότι τα προτει−
νόμενα μέτρα ρύθμισης οδικής κυκλοφορίας σύμφωνα
με τα οποία προτείνεται η διακοπή της κυκλοφορίας
σε τμήμα μήκους περίπου 1.000μ της Επαρχιακής Οδού
6 προς τους οικισμούς Λάγκα − Βράχο, όπως φαίνεται
στο συνημμένο χάρτη και διοχέτευση της κυκλοφορίας
διαμέσου δημοτικής οδού του εν λόγω οικισμού και
παρακείμενης αγροτικής οδού:
α) επιβάλλονται σε όλη τη διάρκεια εκτέλεσης των
εργασιών του έργου του θέματος για λόγους ασφαλείας, ώστε να ελαχιστοποιήσουν τον κίνδυνο ατυχημάτων,
β) απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης από την Δ/νση Τεχνικών Έργων της Π.Ε. Καστοριάς,
γ) κρίνονται αναγκαία διότι κατά την εκτέλεσης του
έργου (χρήση εκρηκτικών) και μέχρι την ολοκλήρωση
του έργου δεν είναι ασφαλής η προσπέλαση της εν
λόγω Επαρχιακής οδού στο τμήμα εκτέλεσης των εργασιών και είναι τα βέλτιστα δεδομένου ότι έτσι εξασφα−
λίζεται η πρόσβαση στους οικισμούς Λάγκα και Βράχο,
χωρίς να απαιτείται να διανυθεί μεγάλη απόσταση έως
την πρόσβαση και πάλι στην Επαρχιακή οδό,
δ) θα επηρεάσουν μικρό αριθμό κυκλοφορούντων
οχημάτων (μονοψήφιος αριθμός διερχομένων οχημάτων καθ’ όλη τη διάρκεια της ημέρας), δεδομένου ότι
ο κυκλοφοριακός φόρτος στο συγκεκριμένο τμήμα της
επαρχιακής οδού είναι πολύ χαμηλός,
ε) η παράκαμψη της κυκλοφορίας προτείνεται να γίνει από δημοτική και αγροτική οδό με πλάτος 5,50μ οι
οποίες μπορούν να παραλάβουν με ασφάλεια και να εξυπηρετήσουν μία λωρίδα κυκλοφορίας ανά κατεύθυνση,
στ) ο Δήμος Άργους Ορεστικού με το 16) σχετικό
έγγραφο του συναινεί με την προτεινόμενη ρύθμιση
της κυκλοφορίας και την παράκαμψη μέσω οδών αρμοδιότητας του, αποφασίζουμε:
Την Έγκριση της απόφασης Περιφερειακού Συμβουλίου Δυτ. Μακεδονίας (7η/15−3−2016 Συνεδρίαση, 11ο θέμα)
αναφορικά με τη λήψη Μέτρων Ρύθμισης Οδικής Κυκλοφορίας Οχημάτων στην δευτερεύουσα Επαρχιακή
Οδό προς Λάγκα − Βράχο για την εκτέλεση Εργασιών
Κατακρήμνισης Επικίνδυνων Βράχων στη θέση «Βρύση»
σύμφωνα με τη συνημμένη τεχνική έκθεση και σχέδιο
και συγκεκριμένα:
• Τη Διακοπή της κυκλοφορίας στην Επαρχιακή Οδό
6 προς τους οικισμούς Λάγκα − Βράχο και για μήκος
περίπου 1.000μ με θέση έναρξης τη διασταύρωση της
Νίκης (θέση 5) και πέρας την συμβολή της επαρχιακής
οδού με υφιστάμενη αγροτική οδό (θέση 13). Η διοχέτευση της κυκλοφορίας θα γίνει από την διασταύρωση
της Επαρχιακής οδού 6 με τον οικισμό Νίκης και δια
μέσω του οικισμού αυτού και στη συνέχεια διαμέσου
υπάρχοντος αγροτικού δρόμου μήκους 2,5 χλμ. μέχρι
την συμβολή της με την Επαρχιακή οδό 6.
Η εν λόγω έγκριση χορηγείται με τις παρακάτω προϋποθέσεις:
1) Η επιβλέπουσα το έργο Υπηρεσία της Περιφέρειας
Δυτικής Μακεδονίας καθώς και ο ανάδοχος του έργου
οφείλουν:
α) Σε όλη τη διάρκεια των εργασιών να τηρούν πλήρως
τα μέτρα ρύθμισης της οδικής κυκλοφορίας που εγκρίνονται με την παρούσα Απόφαση και να τοποθετήσουν
και να συντηρούν τις απαιτούμενες προειδοποιητικές
και πληροφοριακές πινακίδες σήμανσης μεγάλου μεγέθους, φανούς, αντανακλαστικά προστατευτικά πλαίσια
κ.λπ. καθώς και όλων των λοιπών αναγκαίων παρεμβάσεων που θα οριστούν στην εγκριθείσα μελέτη εφαρ−
μογής της εργοταξιακής σήμανσης του έργου σύμφωνα
με την ισχύουσα Νομοθεσία, τον Κ.Ο.Κ., την «Τεχνική
Προδιαγραφή σήμανσης εκτελούμενων οδικών έργων
εντός και εκτός κατοικημένων περιοχών ως ελάχιστα
όρια» (ΦΕΚ 946 Β΄/09−07−2003) και των «Προδιαγραφών
και Οδηγιών Σήμανσης Εκτελούμενων Έργων» (ΦΕΚ 905
Β΄/20−05−2011).
β) Σε περίπτωση που προκύψει λόγω ιδιαίτερων
συνθηκών ή λόγω αδυναμίας τήρησης των ρυθμίσεων
ανάγκη τροποποίησης των μέτρων ρύθμισης της οδικής κυκλοφορίας που εγκρίνονται με την παρούσα, να
προβούν άμεσα στο αίτημα τροποποίησης της.
γ) Να αποκαταστήσουν αμέσως τυχόν φθορές στην
υπάρχουσα, οριζόντια και κατακόρυφη σήμανση ή οπουδήποτε αλλού.
δ) Να ενημερώσουν έγκαιρα το οικείο Τμήμα Τροχαίας
και τον οικείο Δήμο για το χρόνο έναρξης και λήξης
των εργασιών και να μεριμνήσουν για την έγκαιρη ενημέρωση του κοινού από τα ραδιοτηλεοπτικά μέσα και
τον Τύπο για τα εκτελούμενα έργα και την πραγματοποιούμενη εκτροπή της κυκλοφορίας.
2) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
3) Οι προτεινόμενες κυκλοφοριακές ρυθμίσεις πρέπει να υποστηρίζουν και τις ανάγκες των Ατόμων με
Αναπηρία (ΑΜΕΑ) πληρώντας τις απαιτήσεις της αρ.
52907/2009 (ΦΕΚ 2621/Β΄/2009) υπουργική απόφαση που
αφορά «Ειδικές ρυθμίσεις για την εξυπηρέτηση των
ΑΜΕΑ σε κοινόχρηστους χώρους των οικισμών που
προορίζονται για την κυκλοφορία των πεζών».
4) Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί−
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής.
5) Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα−νύχτα).
6) Μετά το πέρας των εργασιών (ολοκλήρωση του έργου) οι εργοταξιακές πινακίδες και άλλα μέσα εργοτα−
ξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
7) Τα μέτρα που λαμβάνονται με την παρούσα απόφαση
ισχύουν μετά την έκδοση σχετικής άδειας για περιορισμένη
χρήση εκρηκτικών από την αρμόδια Αστυνομική Διεύθυνση.
8) Η οδός πριν από την επανέναρξη της κυκλοφορίας
σε αυτή θα πρέπει να έχει καθαριστεί πλήρως και να
έχουν απομακρυνθεί όλα τα υλικά που θα έχουν πέσει
σε αυτή από τις εργασίες.
Η παρούσα απόφαση έχει εφαρμογή μετά τη δημοσίευσή της στην Εφημερίδα της Κυβερνήσεως καθώς
και μετά την έγκριση της μελέτης εφαρμογής εργοταξιακής σήμανσης από την αρμόδια για την συντήρηση
της οδού υπηρεσία, για το χρονικό διάστημα που αναφέρεται στην απόφαση του Περιφερειακού Συμβουλίου
έως την 21η Απριλίου 2016. Μεταβολές στο χρονικό
διάστημα εκτέλεσης των προαναφερόμενων εργασιών
που αφορούν στην ημερομηνία έναρξης και λήξης των
εργασιών καθώς και μικρές μεταβολές στη διάρκεια
του έργου, δεν επηρεάζουν τα παραπάνω αναφερόμενα
μέτρα ρύθμισης οδικής κυκλοφορίας και δεν απαιτείται
τροποποίηση της παρούσας απόφασης.
Ο Δήμος Άργους Ορεστικού στον οποίο κοινοποιείται
η παρούσα απόφαση παρακαλείται για τις δικές του
ενέργειες.
Το ΚΤΕΛ Ν. Καστοριάς στο οποίο κοινοποιείται η παρούσα απόφαση παρακαλείται για τις δικές του ενέρ−
γειες.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και
θεωρείται πριν από την έναρξη των εργασιών από την
Αστυνομική Αρχή, σύμφωνα με το άρθρο 47 παρ. 3 του
Κ.Ο.Κ.
Με την παρούσα Απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
Ν. 2503/1997, προσφυγή στον Υπουργό Οικονομίας, Υποδομών, Ναυτιλίας και Τουρισμού μέσα σε αποκλειστική
προθεσμία τριάντα (30) ημερών.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 18 Μαρτίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20160200828.pdf | Tokens: 11510]